Държавен вестник, бр. 26, 2012 г., стр. 13

БРОЙ  26	
Д Ъ Р Ж А В Е Н  В Е С Т Н И К 	
СТР.  13  
(4) При вписване на промяна в състава на 
управителен или контролен орган, както и 
при промяна на собственик, съдружник или 
акционер с квалифицирано участие на лице 
по чл. 4, ал. 1, т. 1, 2 и 4, в 14-дневен срок от 
вписването в търговския регистър, съответно 
от извършването на промяната по отношение 
на акционера, съответният организатор на 
дейност по този закон е длъжен да подаде 
писмено искане до Комисията. Към искането 
се прилагат документите, определени в на­
редбата по чл. 8, ал. 5. Комисията разглежда 
искането като проверява изпълнението на 
изискванията на този закон по отношение 
на новите лица и се произнася с решение по 
реда на тази глава. 
(5) Разпоредбите на ал. 1 – 4 се прилагат 
съответно и за държавните предприятия по 
чл. 14, ал. 1. 
Други промени в обстоятелствата по издаден 
лиценз и в правилата за организиране на дей­
ността
Чл. 38. (1) Промяна на обстоятелства, впи­
сани в издадения на организатор на хазартни 
игри или на дейност по чл. 1, т. 2 лиценз, 
различна от промяната по чл. 37, може да 
бъде извършена само след подаване на ис­
кане и получаване на ново удостоверение с 
вписана промяна.
(2) Промяна в правилата за организиране 
на дейността на организатор на хазартни игри, 
за която има издаден лиценз, може да бъде 
извършена от него само след утвърждаването 
на правилата по реда на чл. 22, ал. 1, т. 11.
(3) Към писменото искане по ал. 1 и 2 се 
прилагат документите, определени в наредбата 
по чл. 8, ал. 5.
(4) Комисията разглежда искането и се 
произнася по реда на тази глава. По влязлото 
в сила решение на Комисията по ал. 1 се из­
дава ново удостоверение с вписана промяна.
Преобразуване на организатор на хазартни игри 
и дейности
Чл. 39. (1) При преобразуване чрез промяна 
на правната форма на организатор на дейност 
по този закон лицензът за организиране на 
съответната дейност преминава върху ново­
учреденото дружество. 
(2) Преобразуване чрез сливане или вли­
ване се извършва само между организатори 
на хазартна дейност, съответно на дейност 
по чл. 1, т. 2, при спазване изискванията на 
чл. 9, ал. 8 и 9. 
(3) При преобразуване чрез разделяне 
или отделяне с договора за преобразуване 
може да се предвиди издаденият лиценз за 
организиране на дейност по този закон да 
остане на преобразуващото се дружество 
(при преобразуване чрез отделяне) или да 
премине върху приемащото дружество, ако 
то е съществуващо дружество – организатор 
на дейност по този закон, и при спазване из­
искванията на чл. 9, ал. 8 и 9. Не се допуска 
преминаване на лиценз върху новоучредено 
дружество при разделянето или отделянето. 
(4) При преобразуване по ал. 3 в договора 
за преобразуване задължително се предвижда, 
че частта от имуществото на преобразуващото 
се дружество, съответстваща на инвестици­
ите и средствата по чл. 5, остава, съответно 
преминава в собственост на дружеството, 
което ще бъде титуляр на лиценза след пре­
образуването.
(5) В 14-дневен срок след вписване на пре­
образуването в търговския регистър органи­
заторът е длъжен да подаде писмено искане 
за издаване на лиценз, в което да се отрази 
новият титуляр на лиценза.
(6) Когато в резултат на преобразуване 
настъпи промяна в състава на управителен 
или контролен орган, както и при промяна 
на собственик, съдружник или акционер с 
квалифицирано участие на организатора, се 
прилага чл. 37, ал. 4.
Спиране и възобновяване на дейността
Чл. 40. (1) Организатор на хазартни игри 
може да преустанови дейността си за определен 
срок, като подаде заявление до председателя 
на Комисията и до Националната агенция 
за приходите. Организаторът е длъжен да 
подаде заявлението най-малко 7 дни преди 
датата на преустановяване на дейността. В 
тридневен срок от подаване на заявлението 
организаторът предава удостоверението си за 
издаден лиценз на съхранение в Комисията. 
При форсмажорни обстоятелства заявление­
то се подава незабавно след настъпване на 
обстоятелствата.
(2) При възобновяване на дейността си 
организаторът е длъжен да подаде заявление 
до председателя на Комисията и до Национал­
ната агенция за приходите, в което изрично 
посочва датата на възобновяване на органи­
зирането на хазартните игри. Организаторът 
следва да получи удостоверението за издаден 
лиценз от Комисията в деня преди започване 
на дейността.
(3) При временно преустановяване на 
дейността в централния пункт или в пун­
ктовете за приемане на залози и изплащане 
на печалби организаторът на хазартни игри 
е длъжен да подаде заявление до председа­
теля на Комисията, в което посочва номера 
на лиценза си, адреса на пункта и срока на 
преустановяване на дейността. Заявлението се 
подава не по-късно от деня, следващ датата 
на преустановяване на дейността. 
(4) Спирането и възобновяването на дей­
ността не се отразяват на срока на издадения 
лиценз.